উত্পলকুমার বসু কবিতা মিলনসাগর Utpal Kumar Basu Bengali Poetry MILANSAGAR
কবি উত্পলকুমার বসু - জন্মগ্রহণ করেন কলকাতার ভবানীপুরে। তাঁর পৈতৃক ভিটা ছিল অধুনা
বাংলাদেশের মালখানগরে। পিতা প্রফুল্লকুমার বসু ও মাতা সন্তোষিনী দেবী।
কবি তার বিদ্যালয়ের শিক্ষা সমাপ্ত করেন বহরমপুর, কলকাতা ও উত্তর দিনাজপুরের দিনহাটা থেকে।
কলেজ জীবন কাটে কলকাতার।
কবি পেশায় শিক্ষক ছিলেন এবং শিক্ষা বিষয়ক গবেষণাও করেছেন। তিনি দীর্ঘদিন বিদেশে ছিলেন।
বর্তমানে তিনি অবসর প্রাপ্ত এবং কলকাতায় বসবাস করেন।
কবি উত্পলকুমার বসুর প্রকাশিত কাব্যগ্রন্থের মধ্যে রয়েছে চৈত্রে রচিত কবিতা (১৯৬১), পুরী সিরিজ
(১৯৬৪), আবার পুরী সিরিজ (১৯৭৮), লোচনদাস কারিগর (১৯৮২), খণ্ডবৈচিত্রের দিন (১৯৮৬), শ্রেষ্ঠ কবিতা
(১৯৯১), সলমা-জরির কাজ (১৯৯৫), কবিতা সংগ্রহ (১৯৯৬), কহবতীর নাচ (১৯৯৭), স্ব-নির্বাচিত কবিতা
(১৯৯৮), নাইট স্কুল (১৯৯৯), টুসু আমার চিন্তামণি (২০০২), মীনযুদ্ধ (২০০১), প্রেমের কবিতা (২০০২),
বক্সীগঞ্জে পদ্মাপারে (২০০৪), তীর্থ ও উদ্যান (২০০৬), সুখ-দুঃখের সাথী (২০০৬) প্রভৃতি।
তাঁর গদ্যসাহিত্য সৃষ্টির মধ্যে রয়েছে নরখাদক (১৯৭০), ধূসর আতাগাছ (১৯৯৪), উত্পলকুমার বসির গল্প
(১৯৯৮), গদ্যসমগ্র (২০০৫) প্রভৃতি।
আমরা মিলনসাগরে  কবি উত্পলকুমার বসুর কবিতা তুলে আগামী প্রজন্মের কাছে পৌঁছে দিতে পারলে এই
প্রচেষ্টার সার্থকতা।
উত্স --- শিশিরকুমার দাশ, সংসদ বাংলা সাহিত্য সঙ্গী, ২০০৩
.             উত্পলকুমার বসু, "কবিতা সংগ্রহ"
কবি উত্পলকুমার বসুর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ০৭.০৩.২০১৫
...